EXIMBANKA SR sa v 1. polroku 2001 prioritne sústredila na zabezpečenie plánovaného objemu podpory exportu účinnejším využívaním jej disponibilných zdrojov. Orientovala sa pritom na zmenu štruktúry obchodovateľných aktív v prospech aktív podporujúcich exportné aktivity podnikateľských subjektov SR. Vyžadovalo si to zvýšené nároky na riadiace procesy a súčasne dôraz na racionalizáciu vlastnej prevádzky EXIMBANKY SR.

Zámery súvisiace s jej hlavnou činnosťou v oblasti financovania a poisťovania exportno-importných aktivít vymedzené v rozpočte EXIMBANKY SR na rok 2001, schválenom NR SR uznesením č. 1216 zo dňa 15.12.2000, boli v sledovanom období realizované takto:

Bankovými a poisťovacími operáciami EXIMBANKA SR v  1. polroku 2001 podporila export v rozsahu 16.763,4 mil. Sk, čo predstavovalo 72,3 % - né plnenie ročného rozpočtu. Oproti rovnakému obdobiu roku 2000 podpora exportu slovenských podnikateľských subjektov EXIMBANKOU SR vzrástla o 2.896,1 mil. Sk. Vytvoril sa tým predpoklad pre prekročenie celoročných zámerov v podpore exportu.

Úverové a záručné aktivity zabezpečovala EXIMBANKA SR formou refinancovania, priameho financovania, eskontu zmeniek a vystavených záruk, čím podporila export v celkovej hodnote 10.795,7 mil. Sk. To predstavuje 74,5 %-né plnenie zámeru ročného rozpočtu.

           Na uvedenom objeme podpory exportu sa podieľali jednotlivé bankové produkty nasledovne:
-	refinančné úvery      	    9.891,5 mil. Sk
-	priame úvery                	45,3 mil. Sk
-	zmenkové úvery                                                                                  	252,3 mil. Sk
-	odkupy pohľadávok prostredníctvom eskontu zmeniek                        	78,6 mil. Sk
-	poskytnuté záruky                                                                       	 528,0 mil. Sk

Podpora exportu prostredníctvom bankových aktivít bola zameraná z aspektu:

a)	odvetvového na
-	strojársky priemysel                                	      2.623,4 mil. Sk  (24,3 %)
-	ľahký priemysel                                           	2.558,6 mil. Sk  (23,7 %)
-	chemický priemysel                                        	2.493,8 mil. Sk  (23,1 %)
-	drevospracujúci priemysel	1.014,8 mil. Sk    (9,4 %)
-	stavebný priemysel                                        	 712,5 mil. Sk    (6,6 %)
-	hutnícky priemysel                                        	  529,0 mil. Sk    (4,9 %)
-	potravinársky priemysel                                	  118,7 mil. Sk    (1,1 %)
-	elektrotechnický priemysel                           	     108,0 mil. Sk    (1,0 %)
-	ostatný priemysel                                         	636,9 mil. Sk    (5,9 %)

b) teritoriálneho na
-	Európsku úniu                                          	 6.347,9 mil. Sk  (58,8 %)
-	CEFTA               	  2.796,1 mil. Sk  (25,9 %)
-	Juhovýchodnú Áziu                                        	 723,3 mil. Sk    (6,7 %)	
-	Bývalé krajiny SNŠ                                      	 367,0 mil. Sk    (3,4 %)
-	Blízky a Stredný východ                                  	  270,0 mil. Sk    (2,5 %)
-	EZVO                                                         	129,5 mil. Sk    (1,2 %)
-	ostatné                                                        	 161,9 mil. Sk    (1,5 %)

Na úverové a záručné aktivity EXIMBANKA SR k 30.6.2001 formou refinančných, priamych, eskontných úverov a vystavených záruk využívala 3.413.778 tis. Sk, čo je v porovnaní s rovnakým obdobím minulého roka viac o 1.386.246 tis. Sk (t.j. o 68,4 %). 

K 30.6.2001 EXIMBANKA SR na základe uzavretých zmlúv o účelovom refinančnom úvere poskytla spolu 2.583.490 tis. Sk na refinančné úvery prostredníctvom komerčných bánk. V porovnaní s rozpočtom na rok 2001 (3.013.592 tis. Sk) objem prostriedkov alokovaných v tejto forme financovania úverových aktivít bol využitý na 85,7 % pri ich náraste o 50,1 % oproti stavu k 30.6.2000. K ultimu roka sa predpokladá dosiahnuť rozpočtovanú výšku refinančných úverov. 

Vo forme priameho financovania vývozných a dovozných úverov EXIMBANKA SR poskytla úvery, ktorých zostatok (brutto) k 30.6.2001 činil 74.798 tis. Sk. Na uvedenej výške sa podieľal zostatok vývozného úveru dlhodobého charakteru (25.408 tis. Sk) a zostatok klasifikovaného vývozného úveru (49.390 tis. Sk).

Obchodnú činnosť zameranú na podporu exportu uskutočňovala EXIMBANKA SR aj zmenkovými úvermi. K 30.6.2001 stav aktívnych zmenkových úverov predstavoval 254.713 tis. Sk, z toho voči klientom 252.020 tis. Sk (vrátane odkupov krátkodobých pohľadávok formou eskontu zmeniek) a voči bankám 2.693 tis. Sk. Daný stav predstavuje využitie rozpočtovaných prostriedkov na 49,0 %. Na uvedenej sume sa podieľal zmenkový úver z cudzích zdrojov poskytnutý v EUR pre Slovenské lodenice Komárno, a.s., Bratislava vo výške 56.773 tis. Sk. Vzhľadom na postupné čerpanie tohto úveru bude ku koncu roku 2001 dosiahnutá rozpočtovaná výška zmenkových úverov (520.000 tis. Sk).

V rámci záručných aktivít EXIMBANKA SR k 30.6.2001 vystavila bankové záruky a protizáruky v celkovom objeme 500.777 tis. Sk, čo predstavuje 85,6 %-né využitie prostriedkov fondu na záruky pri bezpečnostnom koeficiente 1. V priebehu sledovaného obdobia nebola vystavená nová záruka.

Z pohľadu bankových činností 1. polrok 2001 možno charakterizovať zvýšením celkového objemu poskytnutých úverov a záruk oproti minulému roku. Vymedzené prostriedky sa využili na 82,5 %.

Poisťovacie aktivity rozvíjané EXIMBANKOU SR v 1. polroku 2001 boli orientované na podporu exportnej činnosti slovenských podnikateľských subjektov formou poskytovania poistnej ochrany exportérom voči krátkodobým obchodovateľným rizikám, krátkodobým kombinovaným rizikám, krátkodobým neobchodovateľným rizikám a strednodobým a dlhodobým rizikám. EXIMBANKA SR pritom zabezpečovala rozloženie obchodovateľných a kombinovaných rizík z poistenia krátkodobých vývozných úverov prostredníctvom renomovaných zahraničných zaisťovateľských inštitúcií. 

Podpora exportu prostredníctvom poisťovacích činností spolu za sledované obdobie dosiahla výšku 5.967,7 mil. Sk, čo predstavuje plnenie celoročného rozpočtu na 68,6 %. Detailnú štruktúru objemu podpory exportu znázorňuje nasledovná tabuľka:

v mil. Sk
Poistený vývoz	Rozpočet na rok 2001	Skutočnosť k 30.6.2001	% plnenia
rozpočtu	
Krátkodobé obchodovateľné riziká	6 500,0 	5 930,0	91,2 % 	
Krátkodobé neobchodovateľné a strednodobé a dlhodobé riziká	
2 200,0	
37,7	
1,7 %	
Spolu	8 700,0 	5 967,7	68,6 %	

U krátkodobých neobchodovateľných a strednodobých a dlhodobých rizík nízke plnenie rozpočtovanej podpory exportu súvisí s posunom realizácie obchodných prípadov pre strednodobé a dlhodobé riziká na 2. polrok 2001. 

V komoditnom členení poisteného vývozu (podľa tried colného sadzobníka) došlo v  1. polroku 2001 v porovnaní s rovnakým obdobím predchádzajúceho roka k výraznému zvýšeniu podielu kovov a výrobkov z nich a k zníženiu podielu vozidiel a dopravných zariadení. Podpora exportu k 30.6.2001 bola zameraná na:
-     základné kovy a výrobky z nich	 3.853,8 mil. Sk  (64,6 %)
-     buničina z dreva, papier	1.250,9 mil. Sk  (21,0 %)
-     vozidlá a dopravné zariadenia  	   237,1 mil. Sk    (3,9 %)
-     stroje a prístroje  	   178,6 mil. Sk    (3,0 %)
-     rôzne výrobky	100,6 mil. Sk    (1,7 %)
-     plasty a výrobky z nich	92,8 mil. Sk    (1,5 %)
-     výrobky z kameňa, sádry	88,3 mil. Sk    (1,5 %)
-     ostatné  	165,6 mil. Sk    (2,8 %)

V teritoriálnom členení poisteného vývozu výrazne vzrástol záujem o poistenie vývozných úverov pri exportoch do Poľska a Českej republiky pri súčasnom poklese poistenia pri exportoch do Indonézie. Štruktúra podpory exportu k 30.6.2001 je nasledovná:
-	Poľsko 			     1.705,9 mil. Sk  (28,6 %)
-	ČR  	988,9 mil. Sk  (16,6 %)
-	Maďarsko  	463,7 mil. Sk    (7,8 %)
-	Nemecko  	430,3 mil. Sk    (7,2 %)
-	Rumunsko  	418,2 mil. Sk    (7,0 %)
-	Taliansko  	344,0 mil. Sk    (5,8 %)
-	USA  	216,9 mil. Sk    (3,6 %)
-	Belgicko   	186,0 mil. Sk    (3,1 %)
-	Portugalsko  	160,2 mil. Sk    (2,7 %)
-	Švédsko	      146,6 mil. Sk    (2,4 %)
-	ostatné  	907,0 mil. Sk  (15,2 %)

Na krytie jednotlivých druhov rizík mala EXIMBANKA SR k 30.6.2001 nasledovné zdroje:

a)	krátkodobé obchodovateľné riziká
-	fond na krytie komerčných rizík krátkodobých vývozných úverov (241.107 tis. Sk),
-	poistné rezervy (14.185 tis. Sk).
Podiel zaisťovateľov na krytí krátkodobých rizík v roku 2001 činí 70 %. V 1. polroku tohto roku sa zvýšila hodnota bezpečnostného koeficientu na 5,0. Dosiahnutá reálna hodnota bezpečnostného koeficientu vyplývajúca z reálneho objemu upísaných rizík (poistnej angažovanosti) predstavovala 3,75. Využiteľnosť poistnej kapacity k 30.6.2001 bola 74,9 %.  

b)	krátkodobé neobchodovateľné a strednodobé a dlhodobé riziká
-	fond na poistenie krátkodobých vývozných úverov proti politickým rizikám a strednodobých a dlhodobých vývozných úverov proti politickým a komerčným rizikám (1.194.236 tis. Sk),
-	poistné rezervy (43.260 tis. Sk).
V rozpočte na rok 2001 bol stanovený bezpečnostný koeficient 2,5, jeho reálna výška k 30.6.2001 dosiahla hodnotu 1,0 (využitie stanovenej poistnej kapacity na    39,9 % ).

Vývoj a štruktúra majetku EXIMBANKY SR
	
Bilančná suma dosiahla k 30.6.2001 výšku 6.629.719 tis. Sk, čo predstavuje prekročenie rozpočtovaného objemu (6.197.623 tis. Sk) o 7,0 %. 

V štruktúre aktív rozhodujúcu časť predstavovali pohľadávky z poskytnutých úverov bankám tvorené refinančnými a eskontnými úvermi (2.586.183 tis. Sk) a pohľadávky z úverov poskytnutých klientom (277.533 tis. Sk). Charakteristika ich vývoja, účel a formy ich použitia sa spájajú s produktmi bankových aktivít, ktoré tvoria refinančné úvery, zmenkové úvery a priame úvery klientom.

Ďalšiu významnú zložku aktív tvorili termínované vklady, účty v NBS a bankách a pokladničné hodnoty v objeme 1.894.124 tis. Sk. Jeho prioritnou súčasťou sú nevyhnutné prostriedky na krytie rizík z poisťovacích činností a poskytnutých záruk umiestnené vo forme termínovaných vkladov. Ich objem sa oproti rovnakému obdobiu minulého roka znížil o 1.200.956 tis. Sk pri prekročení rozpočtovanej výšky na rok 2001 o 373.671 tis. Sk. Tieto prostriedky sa zhodnocovali na medzibankovom peňažnom trhu pri priemernej úrokovej sadzbe 7,15 % p.a. V 2. polroku sa očakáva ďalšie znižovanie objemu termínovaných vkladov v prospech obchodovateľných aktív využívaných na podporu exportu.

Súčasťou obchodovateľných aktív EXIMBANKY SR boli nakúpené štátne pokladničné poukážky vo výške 699.936 tis. Sk. Alokovanie dočasne voľných zdrojov do tejto majetkovej zložky súvisí s uplatňovaním ustanovenia § 24 zákona č. 80/1997 Z.z. o EXIMBANKE SR v znení neskorších predpisov, ktoré takéto obchody umožňuje.

Hmotný a nehmotný investičný majetok EXIMBANKY SR dosiahol k 30.6.2001 výšku 249.254 tis. Sk a v porovnaní so zámermi rozpočtu na rok 2001 bol nižší o 12.987 tis. Sk. Jeho vývoj je v súlade so zámermi rozpočtu.

Z celkového objemu ostatných aktív 908.697 tis. Sk predstavovali obchodovateľné cenné papiere 523.791 tis. Sk. V porovnaní s predpokladmi ročného rozpočtu vzrástli o 168.814 tis. Sk v súvislosti s nákupom štátnych dlhopisov. Investičné cenné papiere a vklady dosiahli výšku 21.421 tis. Sk.

V rámci ostatných aktív evidovala EXIMBANKA SR k 30.6.2001 tiež rôzne aktíva vo výške 363.485 tis. Sk. Tvorili ich najmä položky odberatelia (262.962 tis. Sk), časové rozlíšenie (56.217 tis. Sk), zúčtovania so štátnym rozpočtom (27.228 tis. Sk).

Časť ostatných aktív je spojená s nadobudnutím vlastníckeho práva k nehnuteľnostiam a hnuteľným veciam podľa § 553 Občianskeho zákonníka v súvislosti s poskytnutými úvermi a vystavenými zárukami (262.247 tis. Sk). 

Zdrojmi krytia majetku EXIMBANKY SR boli tieto pasíva:

Účelové fondy tvorené zo zverených zdrojov financovania k 30.6.2001 dosiahli výšku 1.840.013 tis. Sk. Zverené zdroje poskytnuté zo štátneho rozpočtu tvorili nasledovné fondy:
-	fond na financovanie vývozných úverov (500.000 tis. Sk),
-	fond na vyrovnávanie ekonomických rozdielov z operácií na finančných trhoch (145.777 tis. Sk),
-	fond na poistenie krátkodobých vývozných úverov proti politickým rizikám a strednodobých a dlhodobých vývozných úverov proti politickým a komerčným rizikám (1.194.236 tis. Sk).
Ich objem sa v porovnaní s rokom 2000 nezmenil, čo je v súlade so zámerom rozpočtu na rok 2001, ktorý s dotáciou do uvedených účelových fondov nepočíta.

Objem účelových fondov tvorených z vlastných zdrojov financovania dosiahol k 30.6.2001 výšku 826.165 tis. Sk. Bol tvorený týmito fondmi:
-	fond na záruky (585.058 tis. Sk),
-	fond na krytie komerčných rizík krátkodobých vývozných úverov (241.107 tis. Sk). 
V 1. polroku 2001 bol posilnený fond na krytie komerčných rizík krátkodobých vývozných úverov o 150.000 tis. Sk z rozdelenia hospodárskeho výsledku EXIMBANKY SR za rok 2000 a z presunu účelovo viazaných prostriedkov z nerozdeleného zisku minulých rokov.

		Výška základného imania EXIMBANKY SR ku koncu júna 2001 činila 2.670.000 tis. Sk. Oproti koncu roka 2000 zostala nezmenená. Základné imanie spolu s kapitálovými fondmi v objeme 15.540 tis. Sk tvorili až 40,5 % celkových zdrojov na krytie majetku EXIMBANKY SR.

Celková hodnota fondov tvorených zo zisku a ostatných fondov k 30.6.2001 predstavovala 460.247 tis. Sk. Bola tvorená prostriedkami zákonného rezervného fondu v objeme 437.159 tis. Sk, sociálneho fondu v čiastke 3.650 tis. Sk a ostatných fondov tvorených zo zisku (fond odmien, reprezentačný fond a ostatné fondy) v celkovej výške 19.438 tis. Sk. Zákonný rezervný fond bol v 1. polroku 2001 posilnený z rozdelenia hospodárskeho výsledku za rok 2000 v objeme 207.653 tis. Sk, čím dosiahol 16,4 % základného imania.

Nerozdelený zisk minulých rokov k ultimu júna 2001 činil 224.170 tis. Sk.

	Zdrojmi financovania EXIMBANKY SR k 30.6.2001 boli okrem vlastných a zverených zdrojov aj cudzie zdroje. V 1. polroku 2001 EXIMBANKA SR čerpala časť prostriedkov úveru v cudzej mene od komerčnej banky vo výške 54.917 tis. Sk (1.300 tis. EUR). Do konca tohto roka sa predpokladá ďalšie čerpanie cudzích zdrojov v závislosti od potreby financovania úveru pre Slovenské lodenice Komárno, a.s., Bratislava.

Objem rezerv v celkovej výške 72.646 tis. Sk bol spojený s rezervami vytvorenými na krytie rizík z poisťovacej činnosti (57.945 tis. Sk) a bankovej činnosti (14.701 tis. Sk) a predstavoval iba 1,1 % z objemu pasív. 

Výška ostatných pasív 292.805 tis. Sk bola tvorená položkou dodávatelia (264.071 tis. Sk) v súvislosti s už spomenutým nadobudnutím vlastníckeho práva v rámci zabezpečovacích operácií, položkami usporiadacích účtov (15.433 tis. Sk), časového rozlíšenia (9.219 tis. Sk), zúčtovania so zamestnancami (2.112 tis. Sk), zúčtovania so sociálnymi inštitúciami (1.340 tis. Sk) a zúčtovania so štátnym rozpočtom (630 tis. Sk).

Vývoj nákladov a výnosov

Celkové náklady EXIMBANKY SR v 1. polroku 2001 dosiahli 85.409 tis. Sk, čo predstavuje plnenie ročného rozpočtu na 23,3 %. Oproti rovnakému obdobiu minulého roku poklesli o 86.044 tis. Sk, t.j. o 50,2 %. Jednotlivé skupiny nákladov sa na ich celkovom objeme podieľali nasledovne:

1.	Náklady na finančné činnosti  vo výške 2.646 tis. Sk boli v porovnaní s rozpočtom (3.005 tis. Sk) čerpané na 88,1 %. Ovplyvnili ich najmä úroky a poplatky z cudzích zdrojov (988 tis. Sk) a kurzové straty z precenenia úveru poskytnutého v cudzej mene. Ku koncu roka sa predpokladá prekročenie ich rozpočtovanej výšky z dôvodu získania cudzích zdrojov, s čím rozpočet na rok 2001 nepočítal.

2.	Náklady spojené s poisťovacou činnosťou predstavovali výšku 1.133 tis. Sk (plnenie rozpočtu na 15,3 %). Čerpanie nákladov v rozhodujúcej miere ovplyvnili nízke náklady na poistné plnenia súvisiace s poistením krátkodobých vývozných kontraktov proti komerčným rizikám (420 tis. Sk) v porovnaní s plánom týchto nákladov na rok 2001 (plnenie na 7,4 %).

3.	Náklady na vlastnú prevádzku EXIMBANKY SR dosiahli k 30.6.2001 objem 80.678 tis. Sk, čo je 38,3 % - né plnenie z ročného rozpočtu. Oproti rovnakému obdobiu predchádzajúceho roka sa znížili o 6,9 %. V 2. polroku sa predpokladá zachovanie trendu znižovania prevádzkových nákladov. Na štruktúre jednotlivých položiek prevádzkových nákladov sa podieľali:

a)	mzdové náklady objemom 19.216 tis. Sk, čo predstavuje čerpanie rozpočtu na 42,8 %. V porovnaní s rovnakým obdobím minulého roka boli nižšie o 7,9 %. Náklady na zamestnancov zahŕňajú mzdy zo závislej činnosti vo výške 19.203 tis. Sk a ostatné osobné náklady  predstavujú sumu 13 tis. Sk.

b)	sociálne náklady sumou 6.300 tis. Sk, ktorá bola tvorená najmä nákladmi na zdravotné, nemocenské, dôchodkové poistenie a príspevkami do fondu zamestnanosti. V porovnaní s ročným rozpočtom (15.022 tis. Sk) predstavovali čerpanie na 41,9 %.

c)	dane a poplatky  výškou 176 tis. Sk, pričom boli plnené na 47,6 %.

d)	nakupované výkony objemom 24.015 tis. Sk, čo predstavuje plnenie rozpočtu na 30,1 %. Oproti 1.polroku 2000 boli nakupované výkony nižšie o 8,5 %. Tieto náklady sú tvorené :
-   materiálovými nákladmi vo výške 2.106 tis. Sk (14,6 % - né plnenie rozpočtu). Najväčší podiel má spotreba kancelárskych potrieb (669 tis. Sk) a spotreba kníh, novín a časopisov (531 tis. Sk),
-   nakupovanou energiou (elektrická energia, plyn, voda) čerpanou vo výške 606 tis. Sk, t.j. na 27,3 %,
-   službami nemateriálovej povahy v objeme 21.303 tis. Sk (33,8 % - né čerpanie rozpočtu), ktoré sú v rozhodujúcej miere tvorené položkami opravy a udržiavanie (7.995 tis. Sk), ostatné služby nemateriálovej povahy (3.767 tis. Sk) a služby poradenské a audítorské (2.029 tis. Sk). Oproti rovnakému obdobiu minulého roku boli nižšie o 10,0 %.

e)	odpisy k 30.6.2001 sumou 29.798 tis. Sk a predstavovali v porovnaní s rozpočtom na rok 2001 (67.379 tis. Sk) plnenie na 44,2 %. Ide o odpisy hmotného investičného majetku v sume 10.774 tis. Sk a odpisy nehmotného investičného majetku vo výške 19.024 tis. Sk.

f)	ostatné prevádzkové náklady rozpočtované na rok 2001 vo výške 3.185 tis. Sk, ktoré boli k 30.6.2001 čerpané vo výške 1.173 tis. Sk (t.j. na 36,8 %). Najväčší podiel zahŕňalo poistné vo výške 879 tis. Sk a príspevky hradené združeniam (256 tis. Sk).

4.	EXIMBANKA SR v 1. polroku 2001 vytvorila 704 tis. Sk rezerv a opravných položiek na krytie rizík z poisťovacích činností, čo je iba 2,5 % z celoročnej rozpočtovanej výšky. Z toho bolo vytvorených 507 tis. Sk rezerv a 197 tis. Sk opravných položiek. V priebehu sledovaného obdobia neboli vytvorené rezervy a opravné položky z bankovej a prevádzkovej činnosti.

5.	Mimoriadne náklady dosiahli výšku 248 tis. Sk (24,8 % - né plnenie rozpočtu). Tvorili ich finančné náhrady, škody z nahlásených poistných udalostí a opravy nákladov minulých rokov.

Celkový objem výnosov za sledované obdobie dosiahol výšku 244.391 tis. Sk a 50,0 % - né plnenie ročného rozpočtu, pri jeho poklese oproti rovnakému obdobiu roku 2000 o 31,6 %. 

1.	Výnosy z finančných činností dosiahli výšku 221.363 tis. Sk, čo predstavuje 59,9% z rozpočtovaného objemu a zníženie oproti predchádzajúcemu roku o 14,8 %. Jeho dôvodom bol všeobecný pokles úrokových sadzieb všetkých druhov obchodovateľných aktív.
Výnosy z bankovej činnosti rozpočtované vo výške 206.796 tis. Sk dosiahli výšku 84.743 tis. Sk, t.j. 41,0 % z rozpočtu. Plnenie tohto druhu výnosov súvisí s nižším využitím zdrojov alokovaných do úverových aktivít. Oproti 1. polroku 2000 však vzrástli o 7,7 %. 
Výnosy z účtov v bankách dosiahli výšku 82.178 tis. Sk, čo je 76,9 % - né plnenie ročného rozpočtu a v porovnaní s rovnakým obdobím predchádzajúceho roka poklesli o 47,8 %.
Výnosy z operácií s cennými papiermi vrátane štátnych pokladničných poukážok predstavovali objem 49.559 tis. Sk a ostatné výnosy 4.883 tis. Sk.

Výnosy z finančných činností k 30.6.2001 sú štruktúrované takto: 

2.	Výnosy spojené s poisťovacou činnosťou v objeme 13.688 tis. Sk predstavovali plnenie rozpočtu na 52,6 %. Na ich výške sa v rozhodujúcej miere podieľalo predpísané poistné po odpočítaní poistného postúpeného zaisťovateľom (7.895 tis. Sk) a provízie od zaisťovateľov (5.363 tis. Sk).

3.	Výnosy z použitia rezerv a opravných položiek k 30.6.2001 dosiahli výšku 9.145 tis. Sk.
Z bankovej činnosti boli použité opravné položky v objeme 2.592 tis. Sk, z toho na:
-	istinu z úveru PPS Detva vo výške 2.392 tis. Sk,
-	zmenkový úver Martimex v sume 200 tis. Sk.
Z poisťovacích činností došlo k použitiu rezerv a opravných položiek v celkovej výške 6.553 tis. Sk (plnenie rozpočtu na 41,0 %), z toho použitie rezerv predstavovalo 6.345 tis. Sk a použitie opravných položiek 208 tis. Sk.

4.	Ostatné prevádzkové výnosy a mimoriadne výnosy činili k ultimu júna 2001 celkom 195 tis. Sk (plnenie rozpočtu na 11,1 %). Ide o náhrady škôd, výnosy z predaja majetku a ostatné výnosy.

Z vývoja nákladov a výnosov EXIMBANKY SR k 30.6.2001 vyplynul hospodársky výsledok pred zdanením v objeme 158.982 tis. Sk. Ku koncu roka 2001 sa predpokladá prekročenie jeho rozpočtovanej výšky.

-  x  x  x  -

Výsledky plnenia rozpočtu EXIMBANKY SR za 1. polrok 2001 sú takmer vo všetkých oblastiach	jej ekonomických aktivít priaznivé. Z časového hľadiska sa prekročili rozpočtované zámery v podpore exportu, vo vývoji bilančnej hodnoty, úsporách nákladov a v úmernom plnení výnosov. Zodpovedajúco uvedeným reláciám sa vyvíjal i hospodársky výsledok.

Obdobne pozitívny vývoj ekonomiky hospodárenia možno očakávať aj v ročnej relácii. Ťažisko riadiacej práce EXIMBANKY SR sa v 2. polroku 2001 sústredí na ešte plnšie využitie disponibilných prostriedkov na podporu exportu podnikateľských subjektov Slovenskej republiky.